section_heading: Zemljopis
paragraph_text: Klima okruga Yavapai preko cijele godine je blaga, a surova i spektakularno lijepa priroda neodoljiva je za posjet mnogih turista. Ovdje se nalazi cijeli niz parkova i spomenika prirode. Nacionalna šuma Coconino, borovom šumom prekriveni platoi odsječeni dubokim kanjonima, što na jugu graniči s Mogollon Rimom, kraj je privlačan ribičima na nekoliko jezera i potoka, kao i ljubiteljima jahanja i prirode. Ovdje se nalaze visoke litice i vrleti od pješčenjaka i vapnenca, i duboki kanjoni Oak Creek Canyon i Red Rock sa strukturama nazupčanih kamenih brda, poznatih kao buttes, i šiljastih tornjeva pinnancles, karakterističnih području Monument Valleya, i zaravnjenih mesa. -U okrugu Yavapai nalaze se još Verde Canyon Railroad, zapadno od Sedone; Tonto National Forest; Red Rock State Park; Grand Canyon Caverns, zapadno od Seligmana u kojima su pronađeni fosilni ostaci davno izumrlih životinja; te nacionalni spomenik Agua Fria, i niz drugih zanimljivosti.